תהליך עבודה בקבוצות
	מטרת העבודה בקבוצה 

	
סגירת פערים לאחר מיפוי (של משימות הערכה שונות- כרטיס יציאה, מבחן, שיעורי בית) 
 זיהוי הפער במדויק וחלוקה לקבוצות הומוגניות.
סגירת הפערים תעסוק במיומנויות שונות או תת –מיומנויות. 
במקצועות רב מלל - תהליך סגירת הפער יהיה בהלימה לתכנית הלימודים.
במקצוע מתמטיקה – חובה לצמצם פער תהליכי על מנת להתקדם לשלב הבא. 


	בזמן העבודה בקבוצה
	· 2  קבוצות בשלב הראשון עובדת בצמצום פערים.
· שאר הכיתה מחולקת לקבוצות דיפרנציאליות -
       1. תרגול בעזרת דפי עבודה, כרטיסי ניווט, משחקים לימודיים למיניהם (שפה/ חשבון) ובחוברות עבודה ע"פ הרמה. 
            2. משימות התרגול יהיו מסדר חשיבה גבוה. 

	משך תהליך סגירת הפער
	לוח הזמנים ייקבע על פי הפער שמאתרים לאחר כלי הערכה שניתן.  

	גודל הקבוצה 
	6  תלמידים לכל היותר.

	הכנות מקדימות

	· בחירת הקבוצה תעשה על פי תוצאות מיפוי וזיהוי הפער.
· כתיבת תכנון לסגירת הפער ע"פ פורמט קבוע.
· כתיבת פירוק מטרה (ידע ויראה) על המיומנות עם לו"ז מדויק.
· כתיבת תשובה מיטבית של המורה.
· הכנת כרטיס כניסה ויציאה.
· הכנת חומרים ועזרים לקראת כל מפגש קבוצתי.
· תכנון של גיוון דרכי ההוראה בקבוצה –משחק, שיח ומשוב של תלמידים. 
· הכנת דף מעקב לניטור התקדמות על פי שמות התלמידים.  

	מיקום ישיבה

	
המורה ישב יחד עם הקבוצה כאשר מיקום הישיבה שלו בזווית הצופה ורואה את כל שאר הקבוצות (רדאר).


	שלבי העבודה-
(שימוש במפגש בעזרי ההוראה שהוכנו מראש).

משך זמן - 
15-20 דק'
	· המורה יפתח בכרטיס כניסה קצר המוביל לנושא/למטרה.
· המורה יציג את הנושא והמטרה.
· אני עושה - הוראה מחדש - המורה ישתמש באחת משתי הטכניקות בהתבסס על רמת הקבוצה כדי להתמודד עם המשימה.
אנחנו עושים- אחד עושה, השאר נותנים משוב, כולם עושים.
אתם עושים-  משימה של כל תלמיד.
· המורה ייתן זמן לתלמידים לעבוד על משימה (אפשרות למתן בחירה בין שאלות).
· המורה יסכם את הנלמד.
· המורה ייתן משימת עבודה לקבוצה ויעבור לקבוצה השנייה/או למליאה.
· המורה ייתן כרטיס יציאה לבדיקת המטרה, על סמך תוצאות כרטיס היציאה המורה מתכנן את המפגש הבא לקבוצה.

	כללי אצבע  לעבודה בקבוצות

	1. שיח מכבד ושיווני.
2. מדובבי דיבור?
3. הדגש הוא טכני ולא תכני ולכן יכול להתאים לכל תחום תוכן. 

4. ההנאה מתהליך העבודה בצוותא חשובה.

5. ערוך רדאר ורתום את הקבוצות והפרטים בקבוצה לעבודה באמצעות אמירות רותמות ומסגור חיובי. 
" נותרו 3 דקות לסיום חלק א' " 
"קבוצת  הסגולים,  עליכם לעבור למשימה ב'."
" איתי, חזור למשימה" .







